కిరణ్ బలూచ్

కిరణ్ మక్సూద్ బలూచ్ (జననం 1978, ఫిబ్రవరి 23) పాకిస్తానీ మాజీ క్రికెటర్. కుడిచేతి వాటంతో బ్యాటింగ్ లో, కుడిచేతి ఆఫ్ బ్రేక్ బౌలింగ్ లలో ఆల్-రౌండర్‌గా గా రాణించింది. పాకిస్తాన్ తరపున మూడు టెస్ట్ మ్యాచ్‌లు, 40 వన్డే ఇంటర్నేషనల్స్‌లో ఆడింది. 2004లో వెస్టిండీస్‌పై 242 పరుగులు చేసి, మహిళల టెస్టు క్రికెట్‌లో అత్యధిక స్కోరు సాధించిన రికార్డును సొంతం చేసుకుంది. కరాచీ తరపున దేశవాళీ క్రికెట్ ఆడింది.

జీవిత విశేషాలు 
కుటుంబంలో పెద్ద బిడ్డగా జన్మించిన బలూచ్, చిన్న వయస్సులోనే క్రికెట్ ఆడటం ప్రారంభించింది. చిన్నతనంలో, పాఠశాలలో మహిళలకు క్రికెట్ ఆడటానికి సౌకర్యాలు లేనందున బాస్కెట్‌బాల్, బ్యాడ్మింటన్ కూడా ఆడింది. తండ్రి క్వాయిడ్-ఎ-అజం ట్రోఫీ వంటి టోర్నమెంట్‌లలో, పాకిస్తాన్ టెలివిజన్, పాకిస్తాన్ ఇంటర్నేషనల్ ఎయిర్‌లైన్స్ వంటి జట్ల కోసం ఆడిన ప్రొఫెషనల్ క్రికెటర్. ఆమెకు బౌలింగ్ నేర్పించేవాడు.

జాతీయ జట్టులోకి ప్రవేశం 
1997 వరకు, బలూచ్ ఎలాంటి పోటీ క్రికెట్ ఆడలేదు. మొదటి ప్రధాన టోర్నమెంట్ ఫాతిమా జిన్నా ట్రోఫీ, ఇది పాకిస్తాన్‌లో జరిగే వార్షిక దేశీయ టోర్నమెంట్. ఆ తర్వాత మూడు వన్డేలు, కొన్ని దేశీయ ఆటలు ఆడేందుకు 1997లో ఆస్ట్రేలియా, న్యూజిలాండ్‌లలో పర్యటించిన జాతీయ జట్టులో ఎంపికైంది. 1997 జనవరిలో న్యూజిలాండ్‌తో ఆడిన మొట్టమొదటి వన్డే మ్యాచ్‌లో బలూచ్ పాకిస్తాన్ మహిళల క్రికెట్ జట్టుకు ప్రాతినిధ్యం వహించింది. పాకిస్థాన్ 56 పరుగులకే ఆలౌటైంది, బలూచ్ 19 పరుగులతో టాప్ స్కోరర్‌గా నిలిచింది. ఈ మ్యాచ్‌లో పాకిస్థాన్ 10 వికెట్ల తేడాతో ఓడిపోయింది. తర్వాతి గేమ్‌లో డకౌట్ అయింది. భారతదేశంలో డెన్మార్క్‌తో ఆడిన ఒక మ్యాచ్‌లో, 13 పరుగులకు 2 వికెట్లు తీసింది, ఇది తన ఉత్తమ వన్డే బౌలింగ్ గణాంకాలుగా మిగిలిపోయింది.

1998లో శ్రీలంకలో పర్యటించిన టెస్టు జట్టులో బలూచ్ ఎంపికయ్యాడు. ఈ సిరీస్‌లో పాకిస్థాన్ మహిళల క్రికెట్ జట్టు తొలిసారిగా టెస్టు మ్యాచ్ ఆడింది. తన మొదటి టెస్ట్ మ్యాచ్‌లో ఆడిన బలూచ్ మొదటి ఇన్నింగ్స్‌లో 76 పరుగులతో తన జట్టుకు అత్యధిక స్కోరు చేసింది. 2000లో ఐర్లాండ్‌తో జరిగిన తదుపరి మ్యాచ్‌లో డకౌట్ అయింది. 2004 లో వెస్టిండీస్‌తో స్వదేశంలో జరిగిన సిరీస్‌లో జట్టు ఆడింది. సిరీస్‌లోని ఏకైక టెస్టు మ్యాచ్‌లో మొదటి ఇన్నింగ్స్‌లో 242 పరుగులు చేసింది. మొత్తం 2021 నాటికి మహిళల టెస్టు క్రికెట్‌లో ఒక క్రీడాకారిణి చేసిన అత్యధిక వ్యక్తిగత స్కోర్ గా నిలిచింది.  మ్యాచ్ మూడవ ఇన్నింగ్స్‌లో 41 పరుగులకు 2 వికెట్లు తీసి, తన కెరీర్-బెస్ట్ టెస్ట్ బౌలింగ్ ప్రదర్శనను ఇచ్చింది.

మూలాలు

బాహ్య లింకులు 
 

జీవిస్తున్న ప్రజలు
1978 జననాలు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు